b'\n_START_ARTICLE_\nDzivin\n_START_SECTION_\nAjalugu\n_START_PARAGRAPH_\nDzivinit mainitakse esimest korda aastal 1466. Aastast 1546 oli Dzivin alev, mis kuulus Bresti vojevoodkonda ja Bresti maakonda. Aastal 1789 sai Dzivinist linn._NEWLINE_Poola jagamisel l\xc3\xa4ks Dzivin aastal 1795 Venemaa koosseisu. Aastal 1797 kingiti Dzivin Rumjantsev-Zadunaiskitele, \xc3\xbchtlasi sai Dzivinist k\xc3\xbcla, mis kuulus aastast 1801 Hrodna kubermangu. Aastal 1878 oli Dzivinis kaks kirikut, s\xc3\xbcnagoog ja k\xc3\xb5rts, seal peeti kaks korda aastas laata. Aastal 1868 oli Dzivin Jagminadele kuuluv alev, kus oli kolm kirikut, s\xc3\xbcnagoog, kool, kaks k\xc3\xb5rtsi ja viis laohoonet. Toona peeti Dzivinis laata kolm korda aastas. Aastaks 1897 oli Dzivinis kolm kirikut, lisaks s\xc3\xbcnagoogile ka heebrea palvemaja, kool ja k\xc3\xb5rts, 15 laohoonet ja 14 veskit. Toona peeti seal laata kuus korda aastas; laadad olid k\xc3\xb5ik \xc3\xbchep\xc3\xa4evased._NEWLINE_P\xc3\xa4rast Esimest maailmas\xc3\xb5da kuulus Dzivin Poola koosseisu. 1939. aastast kuulus asula N\xc3\xb5ukogude Liitu, \xc3\xbchtlasi sai alevist taas k\xc3\xbcla.'